Valtioneuvoston päätös Seinäjoen rautatieaseman ja sen ympäristön järjestämisestä taajaväkisenä yhdyskuntana
Suomen asetuskokoelma 254/1920.

Valtioneuvoston päätös

Seinäjoen rautatieaseman ja sen ympäristön järjestämisestä

taajaväkisenä yhdyskuntana.

Annettu Helsingissä, 13 päivänä lokakuuta 1920.

___

  Vaasan läänin Maaherran esityksestä on Valtioneuvosto tänään määrännyt, että se asutuskeskus Seinäjoen pitäjässä, jonka muodostaa Seinäjoen rautatieasema ympäristöineen, on järjestettävä 15 päivänä kesäkuuta 1898 annetun, taajaväkisten maalaisyhdyskuntain järjestämistä eräissä tapauksissa koskevan asetuksen mukaan, sellaisena kuin tämä asetus kuuluu 27 päivänä maaliskuuta 1919 annetussa laissa, sekä käskenyt Maaherraa puheenalaiselle yhdyskunnalle vahvistamaan järjestys-, rakennus- ja palosäännöt ynnä asemakaavan.

  Helsingissä, 13 päivänä lokakuuta 1920.

Sisäasiainministeri Albert von Hellens.

Karl Modeen. 

</div>

Taajaväkiset yhdyskunnat